google/wiki40b huggingface dataset:
Medžių lajų takas

Medžių lajų takas (angl. Canopy walkway, vok. Baumkronenpfad) – pažintinis takas, kuris įrengiamas medžių lajų lygyje, paprastai apie 8 – 25 m aukštyje.
Lajų takai pirmiausia pradėti statyti moksliniais tikslais, suteikiant prieigą prie tyrimo objektų, palengvinant senųjų miškų tiriamuosius ir stebėjimo darbus. Ypač turtinga medžių lajose įsikūrusių gyvūnijos ir augmenijos rūšių įvairovė tropiniuose miškuose. Be ekosistemų stebėjimo renkami ir meteorologiniai duomenys, nustatomi išskiriamos ir absorbuojamos anglies kiekiai, fotosintezės reiškiniai, jų poveikis visuotiniam atšilimui.
Lajų takai – tai dažniausiai tiltų konstrukcijos, jungiančios su aukštai medžiuose ar aplink juos iškeltomis apžvalgos platformomis, stebėjimo bokštais. Šiandien jie taip pat tarnauja kaip ekologinio ir pažintinio turizmo trasos nacionaliniuose parkuose, yra populiarūs daugelyje pasaulio šalių.
Vieni žinomiausių lajų takų yra Dhlinza Forest Pietų Afrikoje, Taman Negara nacionaliniame parke Malaizijoje, Kakumo nacionaliniame parke Ganoje, Kendeda Canopy Walk Atlantos miesto botanikos sode, JAV. Ilgiausias pasaulyje takas medžių viršūnėse 2010 m. įrengtas Vokietijoje (Baumwipfelpfad).

Lietuvoje

2015 m. pastatytas Anykščių šilelio medžių lajų takas. Jis prasideda nuo Puntuko akmens ir tęsiasi 300 m. Jo pabaigoje galima pakilti į 35 m aukščio apžvalgos bokštą, iš kur atsiveria plati miško panorama. Lankytojams teikiamos gido paslaugos, pravedama mokomoji programa.
Rubiniškė

Aplinkinės gyvenvietės

Šlaveitai – 3 kmAkmenalėsDARBĖNAI – 7 kmDidieji Žalimai – 4 kmVaineikiai – 2 kmVaineikių Medsėdžiai – 4 km
Pistacijų aliejus

Pistacijų aliejus – aliejus, gaunamas iš pistacijų (Pistacia vera) vaisių.
Lyginant jį su kitais riešutų aliejais, pistacijų aliejus turi itin stiprų skonį. Kaip ir kitų riešutų aliejų skonis, pistacijų aliejaus skonis panašus į riešutų, iš kurių jis išgaunamas. Jame gausu vitamino E; 100 g aliejaus tenka 19 mg vitamino E. Taip pat aliejaus sudėtyje yra sočiųjų (12,7 %), mononesočiųjų (53,8 %) ir omega-3 (0,8 %) riebalų rūgščių bei linolo rūgšties (32,7 %).
Pistacijų aliejus naudojamas maisto gamyboje suteikti specifinį skonį įvairiems valgiams, kaip, pvz., troškintoms daržovėms. Aliejus taip pat naudojamas ir odos priežiūros produktuose.
Indraja (laikraštis)

Leidinys

Apimtis – 16 psl. Iki 2010 m. išėjo 43 numeriai. Tiražas 1989 m. – 6000 egz., 1996 m. – 1000 egz., 2010 m. – 600 egz.
Spausdina rašinius apie Rytų Lietuvos kultūrą, istoriją, įdomius, daug literatūrai bei kultūrai nusipelniusius krašto žmones. Daugumos publikacijų autoriai – nuo Utenos, Švenčionių bei Ignalinos kilę mokslininkai, rašytojai, žurnalistai, kraštotyrininkai.
Nuo 2011 metų kraštiečiams skirto žurnalo "Indraja" leidybos teises perėmė UAB "Utenos diena". Žurnalas pradėtas leisti periodiškai kas trys mėnesiai kiekvienų metų kovą, birželį, rugsėjį bei gruodį. Atsinaujinęs žurnalas išeina 36 psl., jį galima užsiprenumeruoti bei nusipirkti.
Leidėjas ir redaktorius Petras Panavas.
Nuo 2011 m. žurnalo "Indraja" leidėjas ir vyr. redaktorius Vytautas Ridikas
Šiaulių Šėltinio mokymo centras

Istorija

Šėltinio pagrindinė mokykla įkurta 2002 m. Tai viena iš pirmųjų nevalstybinių mokyklų Šiauliuose, įsikūrusi toliau nuo miesto centro, gamtos prieglobstyje. 2010 m. ši įstaiga buvo uždaryta.
2007 m. Mokykla įsteigė dukterinę mokyklą - Šiaulių Šėltinio mokymo centrą, užsiimantį 5-7 klasių mokinių ūgdymu.
2010 m. Abi mokyklos buvo uždarytos
Kauno maratono klubas

Kauno maratono klubas – lengvosios atletikos profesionalus ir bėgimo mėgėjus vienijanti draugija. Klubas yra Lietuvos lengvosios atletikos federacijos tikrasis narys ir aktyviai dalyvauja federacijos veikloje. Klubas taip pat yra Lietuvos bėgimo mėgėjų asociacijos narys.
Klubui priklauso ne tik bėgikai, bet ir šuolininkas į tolį Mantas Šilkauskas, šuolių su kartimi Lietuvos jaunimo čempionė ir rekordininkė Miglė Juodeškaitė, olimpietė, Lietuvos čempionė, ieties metikė Indrė Jakubaitytė ir kiti lengvosios atletikos sportininkai. Sportininkus treniruoja olimpietė Inga Juodeškienė ir stajeris Remigijus Kančys.
Nuo 2013 metų organizuoja tradicinį „Kauno maratoną“. 2015 m. į šį renginį susirinko 5 tūkstančiai dalyvių. Prieš renginį rengiamos viešos treniruotės kauniečiams.
Pyškos

Kreidiniai kalnai

XX a. pr. Pyškuose abiejuose upės pusėse dar stūksojo neaukštos klinčių atodangos – vad. Kreidiniai kalnai. Kraštotyrininkas Zigmantas Gliogeris šią vaizdingą vietovę buvo aprašęs 1903 m. Varšuvoje išleistoje knygoje „Kelionė upių slėniais“ (lietuvių kalba – „Nemunu: upių slėniais“, 1992 m.). Pirmojo pasaulinio karo metu apylinkėje buvo įrenti gynybiniai įrenginiai – fortai. Tarpukaryje gardiniečiai mėgdavo išvykas garlaiviu Nemunu aplankant akinančiai baltas kreidines atodangas.
Po Antrojo pasaulinio karo klintys buvo iškastos ir panaudotos vietinėje pramonėje, vietovė apaugo mišku. Dabar čia įrengtos sporto trasos ir poilsio aikštelės, į Pyškas savatgaliais dviračiais suvažiuoja aktyvaus poilsio mėgėjai iš Gardino. Buvusių klinčių karjerų duobės užsipildė gruntiniu vandeniu. Vienas telkinių pagal vandens spalvą vadinamas Mėlynuoju, kitas – Žaliuoju.
Žvaigždikis (teatras)

Žvaigždikis – Kaune 1931–1932 m. veikęs teatras.
Akhaa Ahli Aley

Istorija

Klubas įkurtas 1962 m.
Styga (fizika)

Uždaros ir atviros stygos

Stygos gali būti tiek atviros, tiek uždaros. Uždara styga yra tokia styga, kuria neturi pabaigos taškų ir todėl topologiškai atitinka apskritimą. Atvira styga turi du pabaigos taškus, todėl topologiškai atitinka tiesės atkarpą. Ne visos stygų teorijos turi atviras stygas, tačiau visos teorijos turi turėti uždaras stygas.
Seniausioji superstygų teorija, turėjusi atviras stygas, buvo I tipo stygų teorija. Tačiau stygų teorijos plėtojimas praėjusio amžiaus 10-ame dešimtmetyje parodė, jog atviros stygos visada turi būti laikomos naujo tipo objektų, vadinamų D-branomis, pabaigomis.
Atviros ir uždaros stygos paprastai yra susietos su vibracinėmis modomis. Viena iš uždaros stygos vibracinių modų gali būti identifikuojama kaip gravitonas (hipotetinė elementarioji dalelė, nusakanti gravitacinę jėgą). Tam tikrose stygų teorijose žemiausios energijos atviros stigos vibracija yra tachionas. Kitos atviros stigos vibracinės modos atskleidžia fotonų ir gliuonų savybes.

Orientacija

Stygos taip pat gali įgyti orientaciją, kuri gali būti laikoma tarsi vidine „rodykle“, leidžiančią atskirti vieną stygą nuo kitos su priešinga orientacija. Neorientuota styga tokios „rodyklės“ neturi.
Feodoras Konošenko

Feodoras Konošenko (g. 1947 m. rugsėjo 19 d. Kaune) – inžinierius, žemės ūkio ir pramonės vadybininkas, buvęs „Jonavos grūdai“ vadovas, Jonavos ūkio veikėjas.

Biografija

1963–1967 m. mokėsi Kauno politechnikume, 1967–1968 m. studijavo Kauno politechnikos instituto Neakivaizdiniame skyriuje, 1976–1980 m. Vilniaus aukštojoje partinėje mokykloje.
1967–1968 m. Jonavos azotinių trąšų gamyklos inžinierius, inžinierius mechanikas. 1968–1970 m. atliko tarkybą sovietinėje armijoje. 1970–1974 m. Jonavos azotinių trąšų gamyklos meistras, vyr. meistras, 1974–1976 m. Jonavos gelžbetoninių konstrukcijų gamyklos vyr. mechaniko pavaduotojas, vyr. inžinierius mechanikas, 1980–1984 m. Jonavos rajono liaudies kontrolės komiteto inspektorius, pirmininko pavaduotojas, nuo 1985 m. „Jonavos grūdai" elevatoriaus viršininkas, direktoriaus pavaduotojas, direktorius, valdybos pirmininkas ir generalinis direktorius, nuo 2009 m. prekybos ir paslaugų direktorius.
Žmona Galina (g. 1951 m.). Sūnus Aleksandras (g.1971 m.), logistikos direktorius, dukra Larisa (g. 1973 m.).
Buvęs Lietuvos komunistų partijos narys, Lietuvos grūdų perdirbėjų asociacijos tarybos narys.
Paulo Maluf

Šeima

Malufas užaugo libaniečių imigranttų Salim Farah Maluf ir jo žmonos Maria Estéfano Maluf šeimoje.
P. Malufo žmona – Sylvia Lutfalla Maluf, turi 4 vaikus, 11 anūkų.

Veikla

1954 m. baigė statybos inžinerijos studijas Escola Politécnica (São Paulo universitete).
1967 m. tapo Caixa Econômica Federal vadovu; iki tol rūpinosi šeimos verslo reikalais.
1971 m. Maluf paliko miesto savivaldybę bei tapo valstijos transporto sekretoriumi, pareigas ėjo 4 metus. Vėliau buvo išrinktas prekybos asociacijos prezidentu.
1982 m. Paulo Malufkandidatavo į Federacijos rūmus (Câmara Federal), išrinktas 672 729 balsais; vienintelis Brazilijos politikas, gavęs tokį didelį skaičių balsų parlamento rinkimuose.
1986 m. Paulo Maluf baigė parlamento deputato kadenciją.
1992 m. išrinktas São Paulo meru (53 % balsų). Inicijavo daugelį statybų. Paulo Maluf veikla vertinama prieštaringai. 2004 m. prokuratūra tyrė 100 mln. JAV dol. pervedimo iš Šveicarijos banko (UBS) į vieną Londono bankų operaciją. Finansinė operacija išaiškėjo, politikui pervedus 200 mln. JAV dol. iš Ženevos į Jersey salą (ofšorinę zoną). Procesiniai tyrimai nebaigti; žiniasklaidoje paskelbti vertinimai dėl galimo Malufo nuteisimo Brazilijoje interpretuojami kaip valstybės politikos mokesčių srityje pradžia, siekiant išaiškinti mokesčių slėpimo atvejus.
Sekvojiniai

Bendri apibūdinimai

Šiam medžių pošeimiui priklauso aukščiausi, masyviausi, labai storais kamienais ir vieni tarp ilgiausiai gyvuojančių medžių rūšių. Tik iš šio pošeimio labai įspūdingais duomenimis negali pasižymėti Tikrosios metasekvojos rūšis. Didysis mamutmedis (Generolo Šermano medis) laikomas masyviausiu medžiu planetoje kurio tūris 1489 m³, kai Visžalė sekvoja (Hyperion medis) aukščiausiu medžiu - 115,62 m aukštis. Turi vienus storiausius kamienus. Labai masyviais kamienais pasižymi mamutmedžiai, vieno jų (General Grant medžio) kamieno skersmuo - 8,8 m, tuo tarpu storiausią sekvojos kamieną turi (Lost Monarch medis), jo skersmuo 7,92 m. Mamutmedžiai turi storiausią žievę - iki 91 cm storio. Taip pat mamutmedžiai ir vieni ilgiausiai vegetuojančių medžių, tarp kurių "Muir Snag" medis yra 3266 metų amžiaus. Mamutmedžiai ir sekvojos amžinai žaliuojantys, kai metasekvojos yra lapus metantys medžiai.

Paplitimas

Sekvojiniai medžiai paplitę labai mažuose arealuose. Vieni jų, Mamutmedžiai bei Sekvojos auga Šiaurės Amerikos žemyno mažam vakarų pakraštyje. Metasekvojos labai retos ir savaime auga ribotam Azijos regione. Mamutmedžiai savaime auga Siera Nevados kalnuose (rytų Kalifornijos). Sekvojos savaime paplitę palei Ramiojo vandenyno pakrantę tik nuo vakarų Kalifornijos vidurio iki pietvakarinio Oregono valstijos pakraščio. Buvo manoma kad Metasekvojos išnykę, bet jos buvo vėl atrastos kinų miškininko Zhan Wang'o kalnuoto regiono nuokalnėse 1943 metais Hubėjaus provincijoje. Jų natūralus paplitimo arealas yra vidurio Kinijoje Sičuano ir Hubėjaus provincijos.

Grėsmė ir apsauga

Visi sekvojiniai medžiai negausūs ir laikomi nykstančiais. Didysis mamutmedis ir Visžalė sekvoja yra labai pažeidžiami medžiai, prie to prisideda ir jų paplitimas mažame regione. Tikroji metasekvoja laikoma grėsmingai nykstančia rūšimi. JAV, dėl Mamutmedžių ir Sekvojų apsaugos, jų augimo sengirėse buvo įkurti nacionaliniai parkai. Visos šio pošeimio medžių rūšys įrašytos į Tarptautinės raudonosios knygos sąrašus.

Panaudojimas

Dvi augančios Kalifornijoje rūšys nuo XIX a. amžiaus pradžios, o Kinijoje nuo 1948 buvo imtos plačiai naudoti sodininkystėje net toli už natūralaus paplitimo arealo ribų. Jos imtos sodinti botanikos soduose, miestų parkuose, privačiose valdose pavienių žmonių, ten kur tinkamas jų augimui klimatas. Jų sodinimas ir auginimas plačiai išplito ir už natūralaus arealo ribų ir gausiai aptinkamos kitose Kalifornijos vietovėse, netoli palei Ramiojo vandenyno pakrantę šiaurės vakarų JAV dalyje, JAV rytų pakrantėje, Kinijoje, JK, Vokietijoje. JAV, ypač esančiuose nacionaliniuose parkuose kur auga Sekvojos ir Mamutmedžiai, yra gausiai turistų lankomos vietos. Sekvojiniai medžiai panaudojami ir kaip papildomų žinių įvairiose mokymo programose priemonė, pažinčiai su Pleistoceno epochos gamtovaizdžio flora.
Viviana Reding

Biografija

Baigė Sorbonos universitetą, buvo laikraščio „Luxemburger Wort“ žurnalistė. Politikės karjerą pradėjo 1979 m., tapusi Liuksemburgo parlamento nare. Nuo 1989 iki 1999 m. buvo Europos Parlamento narė (1989–1992 m. vadovavo EP Peticijų komitetui, vėliau buvo Socialinių reikalų ir darbo bei Piliečių teisių ir laisvių komitetų vicepirmininkė). 1995–1999 m. buvo Liuksemburgo krikščionių socialinės liaudies partijos vicepirmininkė.
Nuo 1999 m. – Europos komisijos narė, ja dirba trečią kadenciją. 1999–2004 m. Romano Prodi vadovaujamoje Komisijoje buvo atsakinga už švietimą, kultūrą, sportą, žiniasklaidą ir jaunimo reikalus. 2004–2010 m. José Manuel Barroso Komisijoje buvo komisarė, atsakinga už informacinę visuomenę ir žiniasklaidos reikalus.
Nuo 2010 m. antrojoje J.M. Baroso Eurokomijoje yra pirmininko pavaduotoja ir teisingumo, pagrindinių teisių bei pilietybės reikalų komisarė.
Haidakhan Babadži

Babadži iš Haidakhano (Babadži) – dvasinis mokytojas, nuo 1970 m. iki 1984 m. gyvenęs Indijoje, Himalajų papėdėje, iš kur kilę daug žymių Indijos jogų. Jis mokė Tiesa, Paprastumu ir Meile grįsti kiekvieną savo poelgį. Kelias, atitinkantis šiuos principus, yra besąlyginė tarnystė žmogiškumui. Tai karma joga.
Niobis

Pavadinimo kilmė

Niobis buvo aptiktas kaip sudedamoji tantalo rūdų dalis, o senovės graikų sakmėse Niobė buvo pusdievio Tantalo dukra.
Tantalas kurį laiką buvo vadintas kolumbiu (columbium), kadangi jo atradėjas anglas Č. Hačetas elementą 1801 m. aptiko iš Amerikos atvežtame minerale kolumbite (gi Ameriką atrado keliautojas Kolumbas). Tačiau 1802 m. švedas Ekebergas kolumbite aptiko dar vieną naują elementą – tantalą. 1844 m. vokietis G. Rozė Bavarijos kolumbite irgi aptiko kolumbį, tačiau pavadino niobiu, kuris 1950 m. ir priimtas kaip norminis pavadinimas, nors iki tol anglai ir amerikiečiai rinkosi kolumbio variantą.

Panaudojimas

Apskaičiuota, jog 2006 m. iš 44 500 iškasto niobio tonų 90% jo buvo panaudota aukštos klasės plieno gamybai, kurie naudojami reaktyvinių turbinų gamybai. Niobis taip pat yra naudojamas radiotechnikoje bei kompiuterių gamyboje.
Rokenrolo šlovės muziejus

Rokenrolo šlovės muziejus (angl. Rock and Roll Hall of Fame) – muziejus Klivlende, JAV, skirtas įamžinti žymiausių atlikėjų, prodiuserių atminimui, kurie padarė didžiulę įtaką muzikos industrijai, o ypač rokenrolui.
1983 metais buvo sukurta Rokenrolo šlovės muziejaus organizacija, kurios viena iš funkcijų yra įamžinti asmenis, kurie turėjo reikšmingą įtaką rokenrolo susikūrimui, vystymuisi ir išsaugojimui, įtraukiant juos į muziejų. Atlikėjai į Rokenrolo šlovės muziejų išrenkami per kasmetinę priėmimo ceremoniją, vykstančią kovo mėnesį. Pirmoji įvyko 1986 metų sausio 23 dieną; į muziejų pateko pirmojo dešimtis muzikantų, įskaitant tokias žvaigždes kaip Chuck Berry, James Brown, Elvis Presley, Buddy Holly, Ray Charles ir kitas.
Valstybinis valdininkas

Valstybinis valdininkas – Der Staatsbeamte – valstybinių valdininkų ir valdiškųjų tarnautojų organas Klaipėdos krašte, mėnesinis laikraštis, ėjęs 1925–1926 m. Klaipėdoje, J. Zauerveino g. 30.

Istorija

Leistas lietuvių ir vokiečių kalba. Leido valstybinių valdininkų sąjunga Klaipėdos krašte. Spausdino spaustuvė „Lituania“ Klaipėdoje. Išėjo 9 numeriai.
Redagavo Adolfas Birontas, Heirichas Kėdainis.
Jonas Karčiauskas (1938)

Biografija

1958 m. baigė Vilniaus lengvosios pramonės technikumą, 1967–1972 m. studijavo Vilniaus universitete.
1958–1960 m. dirbo įmonės „Mezgėjas“, 1960–1961 m. – įmonės „Vilija“ įrengimų mechaniku, 1961–1973 m. – šios įmonės vyr. mechanikas, cecho viršininkas.
Nuo 1973 iki 1990 m. buvo tekstilės įmonės „Audėjas" direktorius. Įmonę reorganizavus į akcinę bendrovę, buvo direktorių valdybos pirmininkas, dabar – generalinis direktorius.
Apdovanotas Didžiojo Lietuvos kunigaikščio Gedimino ordino 3-ojo laipsnio medaliu, Vytauto Didžiojo ordino Komandoro kryžiumi, Estijos Saulės III laipsnio ordinu.
Žmona – Raimunda, ekonomistė, vaikai – Ričardas (g.1964) ir Andrius (g.1966).
J. Karčiauskas yra Lietuvos aprangos ir tekstilės įmonių asociacijos prezidentas, Lietuvos pramonininkų konfederacijos viceprezidentas.
Šilėnai (Samylai)

Istorija

Tarp Šilėnų ir Senų Dvareliškių buvo XVII–XVIII a. Šilėnų šančių fortifikaciniai įrengimai.
Gyventojai iškeldinti apie 1960 m., prieš pastatant Kauno vandens jėgainę. Kaimas per XX žemės reformas vienkiemiais nebuvo išskirstytas. Dar 1953 m. kaime stovėjo tradicinė dūminė pirkia.

Pavadinimo kilmė

Kaimo vardas yra priesagos -ėnai vedinys nuo žodžio šilas.
Ventava

Ventava (rašytiniuose šaltiniuose Wynda arba Winda) – istorinė Kuršo žemė (lot. terra) Ventos upės žemupyje nuo Abavos žiočių žemyn iki pat Baltijos jūros. Ventava ribojosi su Vanemos žeme rytuose ir Bandavos žeme pietuose. Dabar šioje teritorijoje iš dalies plyti Ventspilio savivaldybė bei nedidelė Kuldygos savivaldybės dalis. Iki 1230 m. Ventava buvo Kuršo valdovo Lamekino valdų dalis ir vadinta „Sagarės žeme“.

Pavadinimas

Žemės pavadinimas kilęs iš Ventos upės. Jis gali būti siejamas arba su ide. *wenH- 'mylėti, draugauti ir pan.', arba su finougrų (pvz., suomių) vento 'pelkinga vieta, lėtas srovenimas'.

Valdymo centras

Ventavos valdymo centras buvęs Sagarėje (Saggara), Ventos žemupyje, todėl paskirtojo vietininko Balduino iš Alno 1230 m. sutartyje su kuršiais Ventava vadinama „Sagarės žeme“ (terra Saggara). Vietovardis Sagerė sutinkamas ir 1253 m. Kuršo padalijimo knygoje kaip Ventos žiočių pavadinimas.

Gyventojai

Ventava buvo Baltijos finų gyvenamas kraštas, jų protėvius liudija Sarnatės stovyklos radiniai. Seniausiųjų gyventojų materialinė kultūra, pasak archeologinių radinių, buvo artima dabartinių samių materialinei kultūrai. Viduramžiais Ventos upės keliais prekiavo ir siautėjo vikingai. XI a. − XII a. kuršiai nukariavo čia gyvenusius vietinius Baltijos finus vendus, lyvių gentį arba jiems labai artimą tautą. Bėgdami vendai apsistojo pradžioje prie Rygos, bet, iš čia kuršių vejami toliau, rado prieglobstį Vidžemėje, Cėsyse. Vendų vardas išlikęs vokiškame Cėsių pavadime Wenden.

Geografija

Archeologiniai radiniai rodo, kad Ventava buvo tankiausiai apgyvendinta Kuršo dalis. Joje buvo įsikūrusios daugiau kaip 30 gyvenviečių (Mugurēvičs, 2000). Bendrasis gyvenamosios teritorijos plotas sudarė apie 600 km² ir driekėsi apie 50 km abipus Ventos krantų, ši upė buvusi pagrindinis vandens kelias. 
Tankiausiai buvo apgyvendintos dabartinių Zlėkų ir Priedniekų apylinkės, čia vieni greta kitų randami finų, skandinavų ir kuršių daiktai. Pagrindinis piliakalnis stovėjęs Paberzkalne. Anot vienos iš nuomonių, Kuršo valdovo Lamekino rezidencija Vindava (Wynda) buvo įsikūrusi dabartinėse Zlėkose, kurios 1230 m. vadintos Normis kiligunda (valda) (Mugurēvičs, 1999, 2000).

Ventavos padalijimas (1253)

1253 m. balandžio 4 d. sutartyje, sudarytoje Kuršo vyskupo Heinricho ir Livonijos ordino magistro, Ventavos žemė buvo padalyta į dvi dalis santykiu 2:1. Šiaurinę dalį (du trečdalius) gavo Livonijos ordinas, o pietinę dalį (vieną trečdalį) ir toliau valdė Kuršo vyskupija.
Freedom House

Freedom House – JAV įsikūrusi tarptautinė nevyriausybinė organizacija, kuri įvairiose šalyse tiria ir „advokatauja“, gindama demokratiją, politinę laisvę ir žmogaus teises. Organizacija garsi savo kasmetinėmis Laisvo pasaulio ataskaitomis, kuriose nurodomas kiekvienos šalies demokratijos laipsnis, plačiai naudojamas politikos mokslo tyrimuose.

Istorija

Organizaciją 1941 m. įkūrė Wendell Willkie ir Eleanor Roosevelt. Tikslas - siekti laisvės ir demokratijos visame pasaulyje. Pati organizacija save apibūdina kaip „Aiškus balsas siekiantis demokratijos ir laisvės pasaulyje“. 
80 proc. lėšų gauna iš JAV federalinės valdžios biudžeto, kitą dalį iš įvairių šaltinių: Bradley Foundation, Smith Richardson Foundation, Nyderlandų vyriausybės ir kitų.
Lietuvos sesuo

Istorija

Redagavo O. Bakšytė. Išėjo 3 numeriai. Nuo 1931 m. balandžio vietoje žurnalo Lietuvos sesuo pradėjo eiti „Gailestingoji sesuo“.
Lietuvos rytai

Lietuvos rytai – politikos ir visuomenės gyvenimo laikraštis, ėjęs 1923–1924 m. Vilniuje.

Istorija

Leido ir redagavo J. Šoblinskaitė triskart per savaitę vietoje laikraščio „Rytų Lietuva“. Spausdino spaustuvė „Motus“ Vilniuje. Nuo 1924 m. spalio 3 d. vietoje „Lietuvos rytų“ pradėtas leisti laikraštis „Vilniaus balsas“.
Leidinys nagrinėjo Vilniaus krašto lietuvių ekonomines, nacionalines ir kultūros, švietimo problemas, informavo apie svarbiausius Lietuvos ir užsienio įvykius.
Bendradarbiavo Danielius Alseika, Jonas Basanavičius, Kristupas Čibiras, Juozas Kairiūkštis, Marcelė Kubiliūtė, Albinas Rimka ir kt.
Slovakijos futbolo varžybos 1974–1975 m.

1974–1975 m. pirmenybės

Slovakijos komandos dalyvavo Čekoslovakijos čempionate.
Smakras

Smakras – veido apačioje esantis kyšulys, tuoj į apačią nuo apatinės lūpos. Jo pagrindą sudaro apatinio žandikaulio smakrinis gumburas. Vos gimusio vaiko apatinis žandikaulis susideda iš 2 dalių, kurias priekyje jungia skaidulinis jungiamasis audinys – jis pirmaisiais metais sukaulėja ir virsta vientisu kaulu.
Dabartiniam žmogui būdingas teigiamasis smakras, kuris atsikiša prieš vertikalę, einančią per apatinius kandžius. Vyrų smakrą dengia plaukai, vadinami barzda.
Šešios kulkos

Turinys

Buvęs samdinys Samsonas Gaulas Baigė savo karjerą po to, kai jam pavyko išgelbėti įkaitu paimtą berniuką, tačiau dėl to žuvo daugiau žmonių. Dabar ji dirba mėsininku, geria ir nenori nieko girdėti apie naujus pasiūlymus, kol pas jį atvyksta Endriu Freidenas – kovos menų meistras, kurio dukra buvo pagrobta prieš jo numatomą kovą. Jis moka kautis tačiau visiškai nepažįsta miesto ir jo kriminalinių veikėjų, todėl reikalingas žmogus, kuris visa tai išmano. Samsonas pradžioje atsisako, tačiau vėliau, įkalbėtas savo sūnaus, nusprendžia padėti...
Kleščuvekas

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Stasys Zajančkauskas

Biografija

Vertėsi batsiuvyste, dirbo žemės ūkyje. Baigė Ukmergės gimnaziją. Nuo 1931 m. platino knygas Ukmergės apylinkėse. Nuo 1935 m. priklausė Raudonosios pagalbos organizacijai, bendradarbiavo su LKP.
1942 m. VKP(b) narys. 1942–1945 m. 16-osios lietuviškosios šaulių divizijos karys. Baigė žurnalistikos kursus prie VKP(b) CK. 1945–1947 m. Ukmergės apskrities laikraščio „Tarybinis kelias“ redaktorius. Partizanų nušautas. Palaidotas Ukmergėje. 
S. Zajančkausko poezija – mėgėjiški eiliavimai gamtos, tėvynės, socialinėmis temomis, sudurstyti iš klasikinės lietuvių poezijos (Prano Vaičaičio, Vinco Kudirkos, Maironio) motyvų.
2012 m. Malaizijos Grand Prix

Treniruotės

Pirmose treniruotėse greičiausias buvo McLaren komandos narys Lewis Hamilton, kuris pirmas buvo abejose treniruotėse, parodęs atitinkamai 1:38.021 ir 1:38.172 min. 
Šeštadienio treniruotėse greičiausią ratą nuvažiavo vokietis Nico Rosberg (1:36.877), antras liko Sebastian Vettel (1:37.320), trečias - Mark Webber (1:37.338).
Vongrovecas

Istorija

Dabartinio miesto teritorijoje gyvenvietę, vadintą Prostynie, įkūrė vienuoliai. Rašytiniuose šaltiniuose, kaip Vongrovecas, pirmą kartą paminėtas 1381 m. Tais pačiais metais suteiktos miesto teisės. XV ir XVI a. buvo svarbus prekybos ir gamybos (daugiausia tekstilės) centras. 1656 m., Švedų tvano metu, sudegintas Karolio Gustavo pajėgų. Po 1793 m. Abiejų Tautų Respublikos padalijimo atiteko Prūsijos karalystei. 1807 m. perduotas valdyti Varšuvos kunigaikštystei.
MTK Budapest FC

Istorija

1935 m. rugpjūčio 10-13 d. „Hungaria“ viešėjo Lietuvoje, kur pirmose rungtynėse Makabi aikštėje 3:2 (2:0) nugalėjo Kauno ŠŠ Kovą, paįvairintą 3 Makabi žaidėjais ir viešnagę Kaune užbaigė Kauno valstybiniame stadione lygiosiomis 2:2 (1:0) su Lietuvos rinktine.